[{"text_idx": "#000002", "text": "Gwasanaethu eglwysi a Christnogion drwy drefnu cynadleddau a digwyddiadau sy\u2019n dysgu\u2019r Beibl ac yn hybu undod Cristnogol."}, {"text_idx": "#000005", "text": "Darparu adnoddau a chyhoeddiadau sy\u2019n seiliedig ar y Beibl ac yn efengyl-ganolog."}, {"text_idx": "#000008", "text": "Malachi: Proffwyd Barn a Bendith"}, {"text_idx": "#000009", "text": "Llyfr olaf yr Hen Destament yw Malachi. Mae hefyd yn llyfr byr iawn, ac oherwydd hynny mae\u2019n ddigon hawdd peidio a\u0302 thalu sylw iddo. Ond mewn gwirionedd mae\u2019n cynnwys neges sydd o\u2019r pwys mwyaf i\u2019n dyddiau ni:"}, {"text_idx": "#000010", "text": "Mae Malachi\u2019n ein rhybuddio rhag byw mewn ffordd sy\u2019n annheilwng o Dduw. Sonia am gariad Duw tuag at ei bobl, ond hefyd am eu hagwedd ddiffygiol a\u2019u hymddygiad anufudd hwythau. Mae\u2019n galw am edifeirwch, ac yn datgan y daw barn ddifrifol heb yr edifeirwch hwn.\nMae Malachi hefyd yn cynnwys addewid o fendith ryfeddol, trwy ddyfodiad y Meseia. Yr hyn a wna yw pontio rhwng yr Hen Destament a\u2019r Testament Newydd, gan baratoi\u2019r ffordd i Iesu Grist."}, {"text_idx": "#000011", "text": "Mae\u2019n bwysig i ninnau gymryd rhybuddion Malachi o ddifrif, yn enwedig mewn cymdeithas sy\u2019n troi\u2019n fwyfwy annuwiol. Ond mae ganddo hefyd neges galonogol iawn, neges sy\u2019n llawn cysur ac anogaeth i bobl Dduw heddiw."}]